**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. szeptember 21-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Tima Zoltán Ferenc

Szórád Zoltán

Gyenge András

képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**47/2016.(IX.21.) önkormányzati határozat**

Nagyacsád Község Önkormányzatának képviselő-testülete 2016. szeptember 21-i ülésének napirendjét az alábbiak szerint határozza meg:

1. Bursa Hungarica pályázathoz csatlakozás

Előadó: polgármester

1. Első Világháborús Centenáriumi Emlékbizottság és a XX. század Intézet által kiírt pályázattal kapcsolatos ügyek

Előadó: polgármester

1. ASP rendszerhez való csatlakozás, pályázat benyújtása

Előadó:polgármester

1. Vegyes ügyek

Előadó: polgármester

Napirendek tárgyalása:

1. **Bursa Hungarica pályázathoz csatlakozás**

**Előadó: polgármester**

Szalóky Nándor polgármester elmondja, ahogy minden évben, úgy az idén is lehet csatlakozni a Busa Hungarica pályázati rendszerhez. Ismerteti az előterjesztés tartalmát. Javasolja a csatlakozást.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**48/2016(IX.21.) önkormányzati határozat**

Nagyacsád Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2017. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2017. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2017. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

**2.) Első Világháborús Centenáriumi Emlékbizottság és a XX. század Intézet által kiírt pályázattal kapcsolatos ügyek**

**Előadó: polgármester**

Ismét kiírásra került az I. vháborús emlékművek felújításával kapcsolatos pályázat. Tavaly a szobor, a madár és a betűk lettek felújítva, és az emlékmű előtti rész került térkövezésre. Ugyanazokra a felújítási munkálatokra szeretne pályázni, mint az előzőekben, kivéve azokat, amik már megvalósításra kerültek. II. vháborús tábla, a kerítés térkövezés lenne a pályázatban, és javasolja a 10% önrész vállalását. A tavalyi 5 % kevésnek bizonyult.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**49/2016.(IX.21.) önkormányzati határozat**

Nagyacsád község Önkormányzat képviselő-testülete úgy döntött, hogy a K ö z é p-és Kelet-európai Történelem és Társadalom Kutatásáért Közalapítvány XX. Század Intézete által az első világháború történelmi emlékeit őrző emlékművek rendbetételére, renoválására, helyreállítása (Pályázat kódja: KKETTKK-CP-02) témában pályázatot kíván benyújtani 1.942.731.- Ft összegben, melynek forrás összetétele:

|  |  |  |
| --- | --- | --- |
| **Megnevezés** | **Ft** | **%** |
| **Beruházás költsége** | **1 942 731** | **100** |
| támogatás | 1 748 458 | 90 |
| önrész | 194 273 | 10 |

Felelős: polgármester

Határidő: azonnal

**3.) ASP rendszerhez való csatlakozás, pályázat benyújtása**

**Előadó:polgármester**

Szalóky Nándor polgármester elmondja, hogy az ASP-hez való csatlakozás nem lehetőség, hanem kötelezettség. 2017. január 1 napjától kötelező csatlakozni. A Közös Hivatal székhely településének kell csatlakozni, a Közös Hivatalhoz tartozó települések felhatalmazásával. Eszközökre 3150 ezer Ft-ot lehet igényelni, melynek keretében a kirendeltségek kapnának számítástechnikai eszközöket.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2016. (IX.21.) önkormányzati határozat**

Nagyacsád község Önkormányzat Képviselő-testülete úgy dönt, hogy

felhatalmazza Nemesgörzsöny község Önkormányzatát, mint a Nemesgörzsönyi Közös Önkormányzati Hivatal gesztor önkormányzatát (képviseli: Tatai László polgármester), hogy a „Csatlakoztatási konstrukció az önkormányzati ASP rendszer országos kiterjesztéséhez ” című, KÖFOP-1.2.1-VEKOP-16-os kódszámú pályázatot nyújtsa be,

felhatalmazza Tatai László Polgármestert a szükséges intézkedések megtételére, a pályázati dokumentáció aláírására és a pályázat benyújtására,

felhatalmazza Szalóky Nándor polgármestert, hogy döntésükről Nemesgörzsöny község Önkormányzat polgármesterét tájékoztassa.

Határidő: azonnal

Felelős: polgármester

**4.)Vegyes ügyek**

**Előadó: polgármester**

Szalóky Nándor polgármester elmondja, hogy jövő héten lesz a népszavazás, mindenki tudja, hogy mi a helyzet Európában, mit okozhat a migránsok korlátlan bejövetele. Kéri, hogy az önkormányzati is foglaljon állást, javasolja, a betelepítési kvóta elutasítását.

Szórád Zoltán képviselő elmondja, hogy mindenki azt csinál amit akar, ő tartózkodni akar.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozta:

**51/2016. (IX.21.) önkormányzati határozat**

Nagyacsád Község önkormányzata elutasítja a kötelező betelepítési kvótát. A kötelező betelepítési kvóta jogtalan, értelmetlen. Növeli a bűnözés kockázatát és a terrorveszélyt. A kvóta veszélyezteti a kultúránkat és a mindennapjaink biztonságát, vállalhatatlan terheket jelentene a szociális, egészségügyi és oktatási rendszerünkre.

Kérjük a kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!

Felelős: polgármester

Határidő: azonnal

Szalóky Nándor polgármester elmondja, hogy a korábbi ülésen elfogadásra került a gördülő fejlesztési terv azzal, hogy levélben legyenek megkeresve a következő évi önkormányzati forrásból megvalósítandó fejlesztések. Ezeket még most módosították, pályázati forrásra.

Javasolja elfogadását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozta:

**52/2016. (IX.21.) önkormányzati határozat**

Nagyacsád község önkormányzatának képviselőtestülete úgy döntött, hogy 26. sorszámú 11-05652-1-002-00-04 MEKH kóddal rendelkező Nemesgörzsöny ivóvízellátó víziközmű-rendszer, 76. sorszámú 21-23551-1-001-00-02 MEKH kóddal rendelkező Nagyacsád szennyvízelvezető és – tisztító víziközmű-rendszer vonatkozásában meghatalmazás alapján a Bakonykarszt Zrt. által elkészített **módosított** Gördülő Fejlesztési Tervet az előterjesztés szerint elfogadja.

Határidő: azonnal

Felelős: Polgármester

Szalóky Nándor polgármester elmondja, hogy a polgárőrség az előző évi támogatásról már elszámolt,de az idei évben támogatást még nem kaptak. Javasolja az 50 ezer Ft támogatás nyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**53/2016. (IX.21.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád Polgárőr Egyesület (8517 Nagyacsád, Deák F. u.1-3.) részére 50.000.- Ft vissza nem térítendő támogatást nyújt.

Felelős:polgárőrség

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. szeptember 21 -i nyilvános ülést 17 óra 56 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**